ג'וליה גארנר

ג'וליה גארנר (באנגלית: Julia Garner; נולדה ב-1 בפברואר 1994) היא שחקנית קולנוע וטלוויזיה אמריקאית-יהודייה ממוצא ישראלי. זוכת שלושה (2019, 2020, 2022) פרסי אמי לשחקנית המשנה הטובה ביותר בסדרת דרמה לאור משחקה בסדרה "אוזרק" מבית נטפליקס, וכן בפרס גלובוס הזהב בקטגוריה כמעט זהה בזכות תפקיד זה.

ביוגרפיה
גארנר נולדה בריברדייל שברובע הברונקס, ניו יורק, בארצות הברית. אמה תמי גינגולד היא שחקנית עבר ישראלית שירדה לארצות הברית. אביה תומאס גארנר, הוא מורה לאמנות ממשפחה נוצרית מאוהיו.

קריירה 
תפקידה הראשון בקולנוע היה בסרט המתח "מרתה מרסי מיי מרלין" מ-2011, לצד אליזבת אולסן. ב-2012 כיכבה בסרט "Electrick Children". בנוסף, באותה שנה שיחקה בסרט "כמה טוב להיות פרח קיר" בכיכובם של אמה ווטסון ועזרא מילר. היא הופיעה בסרטי האימה "אנחנו מה שאנחנו"  ו-"The Last Exorcism Part II". ב-2014 שיחקה בסרט ההמשך "עיר החטאים: עלמה להרוג", לצד ג'וזף גורדון-לוויט. באותה שנה שיחקה גם בסרט הדרמה "חדי קרן", לצד נטליה דייר. ב-2015 כיכבה בדרמה-הקומית "סבתא" לצד לילי טומלין. ב-2016 שיחקה בקומדיה "החופשה הראשונה" לצד זואי דויטש. ב-2017 שיחקה בסרט "הקיץ הארוך והלח ..." לצד ג'ונו טמפל.

בין השנים 2015–2018 שיחקה בסדרה "האמריקאים" ברשת FX, בדמותה של קימברלי (קימי) ברילנד.

בשנים 2017–2022 שיחקה בתפקיד רות' לאנגמור, בסדרת דרמת הפשע "אוזרק" מבית נטפליקס. על תפקידה בסדרה זו היא זכתה ב-2019 וב-2020 וב-2022 בפרס אמי לשחקנית המשנה הטובה ביותר בסדרת דרמה, וכן זכתה ב-2023 בפרס גלובוס הזהב על תפקיד זה, בקטגוריה דומה.

ב-2018 שיחקה במיני-סדרה "וייקו", ובמקביל כיכבה בסדרת פשע אמיתי בשם "ג'ון הנבל", ברשת בראבו האמריקאית וכן בנטפליקס (מחוץ לאמריקה), בתור טרה ניואל, בתה הצעירה של דברה. כמו כן, שיחקה בסדרה "מטורף" מבית נטפליקס, בה גילמה את אלי לנדסברג, אחותה של הדמות שגילמה אמה סטון.

ב-2019 כיכבה גארנר בדרמה "עוזרת אישית"  בתור ג'יין.

במהלך 2022 כיכבה גם בסדרת דרמת הפשע מבית Netflix "להמציא את אנה", המבוססת על סיפור אמיתי, בה היא מגלמת את אנה (סורוקין) דלווי, נוכלת רוסייה שהתחזתה ליורשת מיליונים גרמנייה. בהגיעה לניו יורק, היא הצליחה למשוך בעורמה כספים מבנקים, להימלט מבתי מלון מבלי לשלם ואף לעקוץ את חבריה המיליונרים.

ב-2023 נבחרה לשמש כפרנזטורית חדשה בקמפיין טלוויזיוני פרסומי של מכונות הקפה מבית Nespresso.

אקטיביזם 
באוקטובר 2023, גארנר, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

חיים אישיים 
בדצמבר 2019 נישאה גארנר לזמר האמריקאי מארק פוסטר , סולן להקת Foster the People, כחצי שנה לאחר שהתארסו.

גארנר סיפרה בראיונות לאבנר שביט שהיא מגדירה עצמה כ"חצי-ישראלית". קרובי משפחתה מצד אמה מתגוררים בישראל, והיא אף מגיעה לבקרם לעיתים קרובות. כמו כן, היא מבינה עברית בזכות אמה שמדברת בה בבית, אך גארנר לא שולטת בשפה ברמת הדיבור.

פילמוגרפיה

קולנוע

טלוויזיה

קישורים חיצוניים

 
 הסטייל של ג'וליה גארנר: זוכת האמי הצעירה מוצאת את מקומה באופנה

הערות שוליים

שחקניות קולנוע וטלוויזיה יהודיות אמריקאיות
שחקני קולנוע וטלוויזיה יהודים אמריקאים
אמריקאיות ממוצא ישראלי
זוכי אמי בפריים טיים: שחקנית משנה בדרמה
זוכי אמי בפריים טיים: שחקן משנה בדרמה
פורבס 30Under30
אמריקאיות שנולדו ב-1994
אמריקאים שנולדו ב-1994